laion/Wikipedia-Exotic huggingface dataset:
უმნიშვნელო ნუგეში

უმნიშვნელო ნუგეში (ინგლ. Quantum of solace) (2008) — 22-ე ფილმი ჯეიმზ ბონდის შესახებ. ფილმი გადაღებულია იენ ფლემინგის ამავე სახელწოდების რომანის მიხედვით. მისი რეჟისორია მარკ ფორსტერი. ამ ფილმში ბონდი ებრძვის დომინიკ გრინს (მატიე ამალრიკი), ორგანიზაცია კვანტუმის წევრს, რომელიც ცდილობს ბოლივიაში დიდი ტერიტორიის მითვისებას და მისი წყლით მომარაგების კონტროლს. პარალელურად, ბონდი ცდილობს, შური იძიოს ვესპერ ლინდის მკვლელობის გამო. ამასთან, მას უჩნდება სიმპატია კამილა მონტესის (ოლგა კურილენკო) მიმართ. გადამწყვეტ მომენტში ჯეიმზი მთელ ძალ-ღონეს იყენებს, რათა გადაარჩინოს ეს უკანასკნელი ხანძრისგან - ამით იგი თითქოს ანაზღაურებს იმ ფაქტს, რომ წინა ოპერაციის შესრულებისას დაკარგა ვესპერი. ფილმი გამოვიდა 2008 წლის 29 ოქტომბერს და ერთმანეთისგან განსხვავებული შეფასებები მიიღო. ბევრი თვლის, რომ კრეიგის მონაწილეობით გადაღებული ეს სერია არ არის ისეთი შთამბეჭდავი, როგორც წინა, კაზინო როიალი. თუმცა, შემქმნელები დაინტერესებულებს არწმუნებენ იმაში, რომ ეს ჯერ კიდევ ბონდის თავგადასავლების დასაწყისია და მათი მიზანია, აჩვენონ მისი ჩამოყალიბება, თითქოს ახალი დაბადება. მთავარი სტატია: უმნიშვნელო ნუგეში (საუნდტრეკი). ოფიციალური საიტი „უმნიშვნელო ნუგეში“ — კინოფილმების ინტერნეტ-მონაცემთა ბაზა (ინგლისური) „უმნიშვნელო ნუგეში“ — Allmovie-ზე „უმნიშვნელო ნუგეში“ — Rotten Tomatoes „უმნიშვნელო ნუგეში“ — Box Office Mojo-ზე ↑ ქართულ ვარიანტში ფილმის სახელწოდება ითარგმნა, როგორც მოწყალების კვანტუმი, რაც, სავარაუდოდ, მომდინარეობს რუსული სახელწოდებისგან Квант милосердия. რუსული ვერსიაც არის ორიგინალური ჩანაფიქრისგან აცდენა. ფილმში მოთხრობილია წინა ფილმის, „კაზინო როიალი“ მოვლენებთან მიმართებაში უმნიშვნელო ნუგეშზე, რომელსაც ბონდი მიიღებს თავისი ახალი მეგობრის გადარჩენით. Quantum of solace არის სიტყვების თამაშიც, რადგანაც შეიცავს ორგანიზაცია კვანტუმის სახელს.
ვან გოგის სინდრომი

ვან გოგის სინდრომი — ფსიქიკური აშლილობა, რომლის დროს ადამიანი მიმართავს თვითდაზიანებას – სხეულის ნაწილის მოკვეთას, ჭრილობის მიყენებას ან კატეგორიულად მოითხოვს ჩაუტარონ ქირურგიული ოპერაცია. ეს სინდრომი ვლინდება ისეთი პათოლოგიების დროს, როგორიცაა შიზოფრენია, ჰიპოქონდრიული მანია, ჰალუცინაცია, იმპულსური გამოვლიებები. გამომწვევი მიზეზები მრავალგვარია, ერთ-ერთი მიზეზი შიძლება იყოს ინტოქსიკაცია. სინდრომი პირველად აღწერა ფსიქიატრმა აბრამმა 1966 წ. და მისი ეპონიმია ჰოლანდიელი ფერმწერი, ვინსენტ ვან გოგი (30 მარტი, 1853 - 29 ივლისი, 1890), რომელმაც ფსიქიკური აშლილობის დროს (23 დეკემბერი, 1888 წ.) თვითდაზიანება მიიყენა და ყური მოიჭრა. სავარაუდო მიზეზი იყო ფუტკარა ყვავილით ინტოქსიკაცია. Abram, H.S. The Van Gogh Syndrome: an unusual case of polysurgical addiction; Am.J. Psychiatry, 1966 123(4):478-81 Strik, W.K. The Psychiatric Illness of Vincent Van Gogh; Nervenarzt. 1997 68(5):401-9 თვითდაზიანება ახასიათებს სხვა სინდრომებსაც აჰასფერის სინდრომი
მენეჯერის სინდრომი

მენეჯერის სინდრომი — ნეიროცირკულარული დისტონია, რომელიც უმთავრესად ვლინდება მამაკაცებში ფსიქიკური, იშვიათად ფიზიკური გადაძაბვის შედეგად. უპირატესად აღენიშნებათ ხელმძღვანელ პირებს 40-60 წლის ასაკში. ნიშნები: დაქვეითებული შრომისუნარიანობა, უინიციატივობა, ადვილად დაღლა, დეპრესია, ძილის დარღვევა, სქესობრივი ლტოლვისა და პოტენციის დაქვეითება, ქოშინი უმნიშვნელო ფიზიკურ დატვირთვაზე, სტენოკარდია, პერიფერიული სისხლის მიმოქცევის დარღვევა, რადიკულური ტკივილი, მიდრეკილება გულის კუნთის ინფარქტისა და თავის ტვინში სისხლჩქცევებისადმი.
მიქაელ თავრიზიანი

მიქაელ არსენის ძე თავრიზიანი (დ. 27 მაისი [ ძვ. სტ. 14 მაისი], 1907, ბაქო, აზერბაიჯანი — გ. 17 ოქტომბერი, 1957, ერევანი, სომხეთი) — სომეხი დირიჟორი, სსრკ სახალხო არტისტი (1956). დაამთავრა ლენინგრადის კონსერვატორია ალტისა (1932) და სადირიჟორო (1934, ა. გაუკის კლასი) განხრებით. 1925 წლიდან უკრავდა ლენინგრადში ოპერისა და ბალეტის თეატრის ორკესტში და აგრეთვე სომფონირ ორკესტრებში. 1934 წელს იყო თბილისის ზ. ფალიაშვილის სახელობის ოპერისა და ბალეტის თეატრის დირიჟორი, 1935 წლიდან — ერევნის სპენდიარიანის სახელობის ოპერისა და ბალეტის თეატრის დირიჟორი, 1938-იდან კი — მთავარი დირიჟორი. ერევნის ოპერის თეატრში მისი დირიჟორობით დაიდგა როგორც ეროვნული, ისე რუსული და დასავლეთ ევროპული კლასიკური ოპერები (ჩუხაჭიანის „არშაკ II“, სტეფანიანის „გმირი ქალი“, ვერდის „ოტელო“ და „აიდა“, გლინკას „ივან სუსანინი“, ჩაიკოვსკის „პიკის ქალი“ და „იოლანტა“ და სხვა). გამოდიოდა როგორც სიმფონიის დირიჟორი. სსრკ სახელმწიფო პრემიის ლაურეატი (1946, 1951). სსრკ IV მოწვევის უმაღლესი საბჭოს დეპუტატი. დაჯილდოებულია ლენინის ორდენით და შრომის წითელი დროშის ორდენით. ქართული საბჭოთა ენციკლოპედია, ტ. 4, თბ., 1979. — გვ. 569.
უფიცი

გალერეა უფიცი (იტალ. Galleria degli Uffizi, სიტყვასიტყივთ — „კანცელარიის გალერეა“) — სასახლე ფლორენციაში, აგებული 1560-1581 წლებში და ამჟამად ევროპული სახვითი ხელოვნების ერთ-ერთი უმსხვილესი და უმნიშვნელოვანესი მუზეუმია. უფიცის ისტორია იწყება 1559 წელს, როდესაც ფლორენციის მმართველმა კოზიმო I მედიჩიმ ქალაქის ყველა ადმინისტრაციული სამსახურის გაერთიანება ერთ ვრცელ სასახლეში ჩაიფიქრა. პროექტის რეალიზაციისთვის მოიწვიეს ხელოვანი ჯორჯო ვაზარი, რომელმაც მუშაობა 1560 წელს დაიწყო. თუმცა 1574 წელს ვაზარი გარდაიცვალა და სამუშაო მისმა მოსწავლემ ბერნარდო ბუონტალენტიმ დაასრულა. 1575 წელს უფიცის შენობაში დაიწყო მუზეუმის ჩამოყალიბება. მისი საფუძველი მედიჩის საოჯახო კოლექცია გახდა. მუზეუმის კოლექცია იზრდებოდა მედიჩის დინასტიის დაცემის შემდეგაც. ამჟამად ის მოიცავს ისეთ იტალიელ ხელოვანთ შედევრებს, როგორებიცაა ჯოტო, ბოტიჩელი, ლეონარდო და ვინჩი, რაფაელი, ჯორჯონე, ტიციანი, უჩელო, ფილიპო ლიპი, ჩიმაბუე, პიერო დელა ფრანჩესკა და სხვანი. აქვეა ანტიკური, ფრანგული, ესპანური, გერმანული, ჰოლანდიური და ფლამადრიული ხელოვნების ნიმუშებიც. ქართული საბჭოთა ენციკლოპედია, ტ. 10, თბ., 1986. — გვ. 190. ვიკისაწყობში არის გვერდი თემაზე: უფიცი ოფიციალური საიტი უფიცი — Google Art Project უფიცის გალერეა ფლორენციის სამოგზაურო სახელმძღვანელო — უფისი გალერეა უფიცის გალერეის ბილეთები და ტური უფიცის გალერეის კერძო და ჯგუფური ტურები
ნეიროცირკულარული დისტონია

ნეირო-ცირკულატორული დისტონია — სიხლძაღვების ტონუსის მოშლა. იგი მრავალმა მიზეზმა შეიძლება განაპირობოს და ნებისმიერ ასაკში გვხვდება. მაგალითად, მოზარდებში მოკლე დროში სწრაფი ფიზიკური განვითარების დროს, როდესაც ორგანიზმის ნეირო-ენდოკრინული რეგულაციის განვითარება ჩამორჩება ფიზიკურ ზრდას. ეს ფუნქციური აშლილობაა და მისი გამომწვევი შეიძლება იყოს: ფიზიკური ან ემოციური გადაღლა, უძილობა ან გამოუძინებლობა, გამოფიტვა, მოუწესრიგებელი კვების რეჟიმი ან ცხოვრების სტილი (ზედმეტად აქტიური ან ძალიან პასიური). უფროს ასაკში უფრო ხშირად გამოვლინდება ხელმძღვანელ ან საპასუხისმგებლო თანამდებობაზე მომუშავე პირებს შორის (მენეჯერის სინდრომი). ასევე, მიზეზი შეიძლება იყოს ასთენია, მწვავე ან ქრონიკული ინფექციური დაავადებები. ნევროზის მსგავსი მდგომარეობა (სისუსტე, დაღლილობა ძილის მოშლა, უხასიათობა). ნეირო-ცირკულატორული დისტონიის დროს გულ-სისხლძარღვთა სისტემის ფუნქციის მოშლის სამი ტიპი შეიძლება გამოვლინდეს: კარდიალური ჰიპოტენზიური (დაბალი წნევით) ჰიპერტენზიული (მაღალი წნევით)
БРДМ-2

БРДМ-2 — БРДМ-1-ის შემდეგი მოდელი. იწარმოებოდა 1965-89 წლებში. წინა ნაწილში მოთავსებული იყო მართვის განყოფილება, ხოლო უკან კი შიგაწვის ძრავი. ასეთი განლაგება უფრო სწრაფად ცურვის შესაძლებლობას იძლეოდა, ვიდრე ეს БРДМ-1-ის მეშვეობით იყო შესაძლებელი, ასევე გაფართოვდა მძღოლის სამუშაო ადგილი. მანქანა იყო ჰერმეტიკულად დახურული, ზემოდან კი დამაგრებული იყო სხვადასხვა აგრეგატები და მექანიზმები. БРДМ-2-ს დაყენებული ჰქონდა ВПУ-1 შეწყვილებული 7,62-მმ ტყვიამფრქვევი ПКТ, რომელიც დამონტაჟებული იყო მის კოშკურაზე, ტყვიამფრქვევს ჰქონდა ტელესკოპური ხელსაწყო ПП61А, მართვადი სამიზნე, სროლის ჰორიზონტალური კუთხე 180 გრადუსი, ხოლო ვერტიკალური – 5-დან 30-მდე. ღამის პირობებში უყენებდნენ ღამის ხედვის ხელსაწყოს ТБНО-2Г, ცალკე მეთაურს სათვალთვალო ხელსაწყო ТКП-2-ის ნაცვლად ეყენა ТКН-1. რადიოკავშირს უზრუნველყოფდა П123, სავალი ნაწილი კი არ განსხვავდებოდა БРДМ-1-ისგან. საბრძოლო მანქანა ПТРК9К14М - "მალიუტკა ემ" 9П124 - "ფალანგა" 9П133-ПТРК - "მალიუტკა პე" 9П137 ПТРК 2К8 - "ფალანგა პე" 9П148- ПТРК 9К111 - "ფაგოტი" ან 9К112 "კონკურსი" БРДМ-2ПХ - ქიმიური დაზვერვის მანქანა აღჭურვილი იყო ქიმიური და რადიაციული დაზვერვის მოწყობილობა ВПХП-ით, ავტომატური გაზის ანალიზატორი ГЦА12-ით, რადიომეტრით - 9П5А და რენდგენომეტრით - ГП3Б. ქარის მოძრაობის გამოსათვლელად ჰქონდა 6 საკვამლე ყუმბარა РГД-2 და 40-მმ ქიმიური საყვირი ЦХТ. БРДМ-2У - მართვის ცენტრი 9К31 СТРЕЛА 1 - მისი ანალოგის "СТРЕЛА 1"-ის თვითმავალი ვერსია, რომელიც БРДМ2-ზეა დამონტაჟებული. ეკიპაჟი 4 ადამიანი წონა 7 ტონა შეიარაღება КПВТ და ПКТ ძრავი ГАЗ-41-ის მაქსიმალური სიჩქარე 95 კმ/სთ ხმელეთზე, 10 კმ/სთ წყალში 140 ცხენის ძალა სსსტც დელტას მიერ მოდერნიზებული ვიკისაწყობში არის გვერდი თემაზე: БРДМ-2 http://www.fas.org/man/dod-101/sys/land/row/brdm-2.htm http://www.globalsecurity.org/military/world/russia/brdm-2.htm
БТР-152

БТР-152 - საბჭოთა ჯავშანტრანსპორტიორი შეიარაღებაში მიიღეს 1950 წელს, БТР-152 სერიულად იწარმოებოდა 1950-1955 წლებში მისი საბოლოო გამოშვება შეწყდა 1962 წელს, სულ გამოშვებული იქნა 15000 მანქანა,შეიარაღებიდან ამოიღეს 1993 წელს რადგან 1970 წლისთვის მანქანას თითქმის აღარ ემსახურებოდა ქვეითებს და შეიარაღებაში მხოლოდ მისი სხვადასხვა ვერსიის მოფიკაციები რჩებოდა. БТР-152А (1951) - ეს არის ჰაერ საწინააღმდეგო მოდიფიკიაცია რომელიც შეიარაღებულია ЗПТУ-2 ან ოთხლულიანი ЗПТУ-4 და 14მმ ტყვიამფრქვევით პკტ БТР-152С- სამეთაურო ვარიანტი БТР-152Б(1955) - შექმნილია ЗИЛ-157 ბაზაზე БТР-152В1(1957) - დაუმონტაჟდა ღამის ხედვის ხელსაწყო БТР-152В2 - გადაკეთებულია В1-ერთად БТР-152В3 - გადაკეთებულია В1-ერთად БТР-152Е - მოდიფიკაცია რომელიც შეიარაღებულია როგორც БТР-152А ხოლო შასი გადაკეთებულია BTR-152V1 - ად. БТР-Е152В - ექსპრიმენტალური ვერსია რომელსაც ორი უკანა ბორბლიდან ერთი შუაში ჰქონდა გადმოტანილი,ამის გამო მანქანის სიჩქარე ბევრად მატულობდა,გარდა ამისა შეეძლო ბევრად რთული ბარიერების გადალახვა რასაც ვერ შესძლებდა ძველი მოდიფიკაციები. БТР-152К-გაუმჯობესებული აქ ჯავშანი,ამ მიზეზით წონა 8 ტონამდე გაიზარდა ხოლო დესანტი კი 13 ჯარისკაცი დარჩა БТР-152 TCM-20 - ისრაელის ვერსია რომელიც შეიარაღებულია 20მმიანი საზენიტო ქვემეხით TYPE-56 - ჩინური ასლი ვიკისაწყობში არის გვერდი თემაზე: БТР-152 BTR-152 foto and forum დაარქივებული 2012-04-25 საიტზე Wayback Machine. FAS.org FAS.org Photo gallery at armyrecognition.com Description and photo gallery at Slujba.ru (Russian language) Description and photo gallery at armoured.vif2.ru დაარქივებული 2007-10-14 საიტზე Wayback Machine.
С-60

С-60 — საბჭოთა 57 მმ კალიბრიანი ბუქსირებადი საზენიტო ქვემეხი. აღნიშნული ქვემეხი შემუშავდა 1940-იანი წლების შუა პერიოდში. იარაღს აგრეთვე იყენებდა ვარშავის ხელშეკრულების, ახლო აღმოსავლეთის და სამხრეთ-აღმოსავლეთ აზიის ქვეყნებიც. 57მმ საზენიტო ქვემეხზე მუშაობა დაიწყო ვასილი გრაბინის საკონსტრუქტურო ბიუროში, ლევ ლოკტევის ხელმძღვანელობით 1944 წელს მიხეილ ლოგინოვის თეორიულ საფუძვლებზე, С-60 УСВ-ის პირველი გამოცდა მოხდა 1946 წლის ბოლოს დონგუზის პოლიგონზე. აღმოჩენილი ხარვეზები გამოსწორდა და 1950 წლის იანვარში მიღებული იქნა საბჭოთა კავშირის შეიარაღებაზე 57მმ ავტომატური საზენიტო ქვემეხი С-60-ს სახელით. ამავე წელს დაიწყო მისი სერიული წარმოება. С-60 გახდა პირველი საბჭოთა სახმელეთო დისტანციური დამიზნების ქვემეხი. С-60 იყო ბუქსირებადი საზენიტო ქვემეხი, რომელიც მაგრდებოდა ოთხსაბურავიან სადგამზე, რაც საშუალებას იძლეოდა მისი გადატანა განხორციელებულიყო სატვირთო მანქანით. იარაღის საბრძოლო მდგომარეობაში მოყვანას სულ რაღაც 1 წუთი სჭირდება, ხოლო უკან საწყის მდგომარეობაში დაბრუნებას 2 წუთი. АК-725- С-60-ს სამხედრო-საზღვაო ვერსია მიღებული 1958 წელს. ЗИФ-72- სრულად ავტომატიზირებული სამხედრო-საზღვაო ვერსია. ЗСУ-57-2- С-60-ს თვითმავალი ვერსია 2 ცალი 57 მმ-იანი С-60ის ქვემეხით. Type-80- ЗСУ-57-2-ის ჩინური ვერსია. კალიბრი - 57მმ მომსახურე პერსონალი - 8 კაცი წონა საბრძოლო მდგომარეობაში - 4.8 ტ ჭურვის საწყისი სიჩქარე - 1000 მ/წ საცეცხლე ზონა სიშორის მიხედვით - 6000 მ საცეცხლე ზონა სიმაღლის მიხედვით - 4000 მ საჰაერო მიზნის მაქსიმალური სიჩქარე - 450 მ/წ სროლის ტემპი - 120 გასროლა/წთ С-60-ს გამოყენება ავღანეთის ომი ექვსდღიანი ომი ინდო-ჩინეთის მეორე ომი, ირან-ერაყის ომი, სპარსეთის ყურის ომი ჩეჩნეთის პირველი ომი რუსეთ-საქართველოს ომი S-60 / Type 59 57mm Anti-Aircraft Artillery
ქარის ტბა

ქარის ტბა (სომხ. Քարի լիճ, ქარი-ლიჭ) — ტბა სომხეთში, არაგაწის მთის კალთაზე, ზღვის დონიდან 3207 მეტრზე. დიდი ნაწილი დაფარულია ყინულითა და თოვლით. გარშემოწერილობა — 1150 მ. ზედაპირის ფართობი — 0.12 კმ². ბიურაკანიდან ტბამდე გაყვანილია ასფალტის გზა. აღმოსავლეთ ნაპირზე მდებარეობს მეტეოროლოგიური სადგური. ქარის ტბა. ინფორმაცია დაარქივებული 2017-07-12 საიტზე Wayback Machine.
კორსარი (პერსონაჟი)

მაიორი კრისტოფერ სამერსი (კორსარი) — გამოგონილი პერსონაჟი, რომელიც მარველის მიერ გამოცემული კომიქსების წიგნებიდანაა ცნობილი. პირველად გამოჩნდა შემზარავი იქს–ადამიანების 104-ე ნომერში (1977 წლის აპრილი). შექმნილია კრის კლერმონისა და დეივ კოკრუმის მიერ. კორსარი სთარჯამერების ლიდერი და იქს–ადამიანების ციკლოპის, ჰავოკისა და ვულკანის მამაა. დიდი ხნის წინ, ამერიკის შეერთებული შტატების მაიორმა კრისტოფერ სამერსმა საკუთარი თვითმფრინავით, დე ჰავილანდის მოსკვიტით (de Havilland Mosquito) წაიყვანა თავისი ცოლი კეტრინ ენი და ორი პატარა შვილი სკოტი და ალექსი. ისინი მიფრინავდნენ დასავლეთ ამერიკის ნაპირებზე, როცა შიარის იმპერიის კოსმოსური ხომალდი, რომელიც დედამიწის გამოსაკვლევად ჩამოვიდა, დაესხათ თავს. შიარის ხომალდმა ცეცხლი გაუხსნა სამერსების თვითმფრინავს და რადგანაც ის ხის იყო, ცეცხლი წაეკიდა. კეტრინ ენმა ერთადერთ პარაშუტზე მიამაგრა ორივე შვილი და იმის იმედით, რომ გადარჩებოდნენ თვითმრინავიდან გადაუშვა. სკოტი და ალექსი ამგვარად დაუსხლტა შიარის იმპერიას. შემდეგ კრისტოფერი და მისი ცოლი ტელეპორტით აიყვანეს კოსმოსურ ხომალდზე და შიარის იმპერიაში წაიყვანეს. აქ კრისტოფერი ცოლს დააცილეს და ციხეში ჩასვეს. ის მალევე გამოიქცა და აღმოაჩინა, რომ შიარის შეშლილი იმპერატორი დკენი აპირებდა მის ცოლზე ძალის გამოყენებას. დკენმა ის დააკავა და ალსიბარის ციხეში გაუშვა, სადაც კრიმინალები და პოლიტპატიმრები იხდიდნენ სასჯელს.
აპარანის წყალსაცავი

აპარანის წყალსაცავი (სომხ. Ապարանի ջրամբար) — სიდიდით მეოთხე წყალსაცავი სომხეთის რესპუბლიკაში. აშენდა 1962—1967 წლებში მდინარე ქასახზე. ზედაპირის ფართობი 7,9 კმ². გამოყენებულია სარწყავად. 2002 წელს დასრულდა წყალსაცავის რეკონსტრუქცია, რომელზეც დაახლოებით 1 მლნ. დოლარი დაიხარჯა. ↑ Экономический еженедельник Армении
ЗСУ-57-2

საბჭოთა თვითმავალი საზენიტო ქვემეხი ზსუ-57-2(ЗСУ-57-2– რუს.Зенитная Самоходная Установка,) 1947 წელს კონსტრუქტორი გრიბინის მეთაურობით დაიწყო ЗСУ-57-2 პროექტირება,შეწყვილებული საზენიტო ქვემეხის С-60-ის ბაზაზე, რომელიც განკუთვნილი იყო მუხლუხებიანი შასისთვის და ასევე ბორბლებიან მისაბმელ მანქანაზე,საცდელი ნიმუში დამონტაჟებული იყო ბუქსირებადზე,ბუქსირებადი ვარიანტი დაწუნებული იქნა, ხოლო თვითმავალ ვერსიაზე კი მუშაობა გაგრძელდა და დაამონტაჟეს ტანკ Т-55 ის შასზე,თვიმავალ ვერსიას დაარქვეს ЗСУ-57-2 მისი გამოცდები მიმდინარეობდა 1950-1954 წლებში. შეიარაღებაში მიიღეს 1954 წელს,ჯავშან სატანკო მუზეუმის ცნობით მისი სერიული წარმოება მიმდინარეობდა უმსკის ნომერ 174 ქარხანაში 1955-1960 წლებში,ЗСУ-ს ისტორიის წიგნის მიხედვით წარმოება დაიწყო ნომერ 1001-ში 1958 წელს,სხვა მონაცემებით მიხედვით ამ ჰაერსაწინააღმდეგო სისტემის გამოშვება მიმდინარეობდა 1957 წელს ქარხანა 946-ში ЗСУ-57-2 წარმოადგენს მსუბუქ შეჯავშნულ მუხლუხებიან მანქანას მოძრავი კოშკურით რომელიც საშუალებას იძლევა აწარომოოს წრიული საზენიტო ცეცხლი ავტომატური ქვემეხით,მანქანის ძირითადი ნაწილებია:შეჯავშნული კორპუსი,კოშკურა,შეიარაღება,ძალური დანადგარი,გადამცემი,სავალი ნაწილი,ელექტრო მოწყობილობა,საშუალო დიაპაზონის კავშირი და ხანძარ საწინააღმდეგო მოწყობილობა. ჯავშნიანი კორპუსი შედგება სამი ნაწილისგან:სამართავი,საბრძოლო და ძალური დანადგარი: 1)მართვის ცენტრი განთავსებულია წინა მარცხენა მხარეს იქვე მდებარეობს მექანიკოსის და მძღოლის საჯდომი სკამი 2)საბრძოლო განყოფილება განთავსებულია კორპუსის შუა ადგილას 3)ძალური მოწყობილობა განთავსებულია მანქანის უკანა ნაწილში, ეს ყველაფერი გამოიყოფოდა საბრძოლო გამყოფით,რომელიც შეჯავშნული იყო 13მმ ჯავშნით კოშკურა იყო ახდილი, კოშკურა ბრეზენტის ტილოთი იფარებოდა ინდოჩინეთის მეორე ომი ექვსდღიანი ომი ირან-ერაყის ომი 1982 ლიბანის ომი სპარსეთის ყურის ომი (1990-1991) იუგოსლავიის ომი ათდღიანი ომი (სლოვენია) ხორვატიის ომი დამოუკიდებლობისათვის ბოსნიის ომი 1995 ნატოს საჰაერო ძალები ბომბავენ ბოსნიას და ჰერცეგოვინას კოსოვოს ომი 1999 ნატოს საჰაერო ძალები ბომბავს იუგოსლავიას ვიკისაწყობში არის გვერდი თემაზე: ЗСУ-57-2 http://www.globalsecurity.org/military/world/russia/zsu-57-2.htm http://fas.org/man/dod-101/sys/land/row/zsu-57-2.htm
ჩარენცავანი

ჩარენცავანი — ქალაქი სომხეთში, კოტაიკის პროვინციაში. მდებარეობს მდინარე რაზდანის ნაპირებზე, ერევნიდან ჩრდილოეთით 14 კილომეტრზე. ქალაქში გადის ავტომაგისტრალი, რომელიც აკავშირებს ერევანსა და არარატის ხეობას ქვეყნის ჩრდილოეთ რაიონებთან. ქალაქი დაარსდა 1947 წლის 23 აპრილს, როგორც გიუმუშის ჰესის მუშათა დასახლება ლუსავანი. 1961 წელს მიიღო ქალაქის სტატუსი, ხოლო 1967 წელს სომეხი მწერლის ეღიშე ჩარენცის პატივსაცემად უწოდეს ჩარენცევანი. №4 საშუალო სკოლის საიტი დაარქივებული 2007-09-28 საიტზე Wayback Machine. - შეიცავს ინფორმაციას ქალაქის შესახებ. Профиль на geonamesდაარქივებული 2009-04-30 საიტზე Wayback Machine. (ინგლისური) World-Gazetteer.com (ინგლისური) Перепись население марза Котайк
რომის მეფეების სია

რომულუსი - ძვ. წ. 753-717 ნუმა პომპილიუსი - ძვ. წ. 716-674 ტულუს ჰოსტილიუსი - ძვ. წ. 674-641 ანკუს მარციუსი - ძვ. წ. 641-617 ლუციუს ტარკვინიუს პრისკუსი - ძვ. წ. 616-579 სერვიუს ტულიუსი - ძვ. წ. 578-535 ლუციუს ტარკვინიუს სუპერბუსი - ძვ. წ. 535-510 რომის მეფეები რომულუსი (753–717) · ნუმა პომპილიუსი (717–673) · ტულუს ჰოსტილიუსი (673–642) · ანკუს მარციუსი (642–617) · ლუციუს ტარკვინიუს პრისკუსი (616–579) · სერვიუს ტულიუსი (578–535) · ლუციუს ტარკვინიუს სუპერბუსი (535– 510/509)
მიგ-9

მიგ-9 (რუს. Микоян и Гуревич МиГ-9) (ნატოს კლასიფიკაციით - Fargo) იყო საბჭოთა გამანადგურებელი. ის აგრეთვე იყო პირველი საბჭოთა ტურბორეაქტიული გამანადგურებელი და მოიერიშე თვითმფრინავი, რომელიც მიქოიან-გურევიჩის მიერ შეიქმნა მეორე მსოფლიო ომის დამთავრებისთანავე.
ლეგიტიმიზმი

ლეგიტიმიზმი (ლათ. legitimus კანონიერი) - მე-19 საუკუნეში დასავლეთ ევროპაში (განსაკუთრებით საფრანგეთში): პოლიტიკური მიმართულბა, რომელსაც სახელმწიფო წესწყობილების მთავარ პრინციპად მიაჩნდა ხელისუფლებაზე რომელიმე დინასტიის მემკვიდრეობის უფლება. უცხო სიტყვათა ლექსიკონი[მკვდარი ბმული]
მარალეთი

მარალეთი — სოფელი ერედვის მუნიციპალიტეტში (გერის თემი), 1991 წლამდე შედიოდა ცხინვალის რაიონში. მდებარეობს გუდისის ქედის სამხრეთ კალთაზე. ზღვის დონიდან 1620 მეტრი, ცხინვალიდან 22 კილომეტრი. ქართული საბჭოთა ენციკლოპედია, ტ. 6, თბ., 1983. — გვ. 427.
აცტეკების მბრძანებელთა სია

ლეგენდარული დამაარსებელი ტენოჩი აცტეკები
მსოფლიოც არ არის საკმარისი

მსოფლიოც არ არის საკმარისი (ინგლ. The World Is Not Enough, 1999) — მეცხრამეტე ფილმი ჯეიმზ ბონდის შესახებ და რიგით მესამე ფილმი ამ სერიალიდან, რომელშიც მონაწილეობს პირს ბროსნანი. ფილმის სახელწოდება მომდინარეობს რომანში „მისი აღმატებულების საიდუმლო სამსახურში“ გაჟღერებული ფრაზიდან Orbis non sufficit. ფილმის სიუჟეტი აგებულია ანარქისტ რენარის მიერ სერ რობერტ კინგის მკვლელობის ისტორიაზე. ბონდი ამ ნაწილში იცავს პრინცესა ელექტრას, რომელიც მანამდე რენარის ტყვეობაში იყო. პირს ბროსნანი — ჯეიმზ ბონდი სოფი მარსო — ელექტრა კინგი რობერტ კარლაილი — რენარი დენის რიჩარდსი — კრისტმას ჯოუნზი რობი კოლტრეინი — ვალენტინ ჟუკოვსკი კოლინ სელმონი — ჩარლზ რობინსონი დესმონდ ლეველინი — Q ჯონ კლიზი — R, Q-ს თანაშემწე სამანთა ბონდი — მისს მანიპენი სერენა სკოტ თომასი — დოქტორ მოლი უორმფლეში ჯონ სერუ — გაბორი ულრიხ თომსენი — საშა დავიდოვი Goldie — ბულონი მარია გრაცია ჩუჩინოტა — ჯულიეტა და ვინჩი დევიდ კოლდერი — სერ რობერტ კინგი მთავარი სტატია: მსოფლიოც არ არის საკმარისი (საუნდტრეკი). „მსოფლიოც არ არის საკმარისი“ — კინოფილმების ინტერნეტ-მონაცემთა ბაზა (ინგლისური) „მსოფლიოც არ არის საკმარისი“ — Allmovie-ზე „მსოფლიოც არ არის საკმარისი“ — Rotten Tomatoes „მსოფლიოც არ არის საკმარისი“ — Box Office Mojo-ზე ოფიციალური საიტი გადაღებების ადგილები
იცოცხლე და სიკვდილი აცადე

იცოცხლე და სიკვდილი აცადე (ინგლ. Live and Let Die, 1973) — მერვე ფილმი ჯეიმზ ბონდის შესახებ და რიგით პირველი ფილმი ამ სერიალიდან, რომელშიც მონაწილეობა მიიღო როჯერ მურმა. პროდიუსერებს სურდათ შონ კონერის მის ყველაზე ცნობილ როლში დაბრუნება, მაგრამ მან ამაზე უარი განაცხადა. ფილმი ეფუძნება იენ ფლემინგის ამავე სახელწოდების რომანს. ფილმში ვინმე მისტერ ბიგი, რომელიც ნარკობარონია, გეგმავს ჰეროინის ორი ტონის განადგურებას, რათა სხვა ნარკობარონებს ბიზნესი ჩაუშალოს. ბონდი იკვლევს სამი ბრიტანელი აგენტის დაღუპვას, რაც მას მისტერ ბიგთან მიიყვანს. განგსტერებისა და ვუდუისტების გარემოცვაში იგი ცდილობს ბოროტმოქმედის შეჩერებას. მთავარი სტატია: იცოცხლე და სიკვდილი აცადე (საუნდტრეკი). „იცოცხლე და სიკვდილი აცადე“ — კინოფილმების ინტერნეტ-მონაცემთა ბაზა (ინგლისური) „იცოცხლე და სიკვდილი აცადე“ — Allmovie-ზე „იცოცხლე და სიკვდილი აცადე“ — Rotten Tomatoes „იცოცხლე და სიკვდილი აცადე“ — Box Office Mojo-ზე ოფიციალური საიტი
ჰოვნათან ნაღაში

ჰოვნათან ნაღაში (დ. 1661, შორითი, სივნიეთი — გ. 1722) — სომეხი აშუღი და მხატვარი. ჯერ მასწავლებლად მუშაობდა. შემდეგ მხატვრობა და აშუღობა დაიწყო. მოხეტიალე აშუღი თბილისშიც მოხვედრილა ვახტანგ VI-ის კარზე. უმოგზაურია ირანსა და სხვა ქვეყნებშიც. ავტორია სამიჯნური, თავშესაქცევი და სატირული ლექსებისა. ქართულად იოსებ გრიშაშვილმა თარგმნა მისი ლექსი „ხოტბა საქართველოს კეკლუცებს“ (1938). შილაკაძე ი., ქართული საბჭოთა ენციკლოპედია, ტ. 7, თბ., 1984. — გვ. 334.
ნახარარები

ნახარარები (სომხ. Նախարարներ) — დიდი და საშუალო ფეოდალური არისტოკრატიის წარმომადგენლები ადრინდელი ფეოდალური ხანის სომხეთში (IV-IX საუკუნეები). იყოფოდნენ უფროს და და უმცროს გვარებად. პირველნი თავის წარმომავლობას ხშირად სომეხთა ლეგენდარულ მამამთავარს ჰაიკს (ჰაიოსს) უკავშირებდნენ, უმცროსებს ამ ხარისხს მხოლოდ მეფე ანიჭებდა. ნახარარების უმაღლეს ფენას შეადგენდნენ იშხანები (მთავრები), რომლებიც სომხეთის ცალკეულ ოლქებს განაგებდნენ — ჰყავდათ საკუთარი ვასაკები და ჯარი, რის გამოც ნაკლებად იყვნენ დამოკიდებული მეფის ხელისუფლებაზე. მათ შორის გამოირჩეოდნენ კამსარაკანები, მამიკონიანები, ბაგრატუნები, არწრუნები, სიუნები და სხვები. უფროსი ნახარარების უმრავლესობა VIII-IV საუკუნეების შინაომების შედეგად დაიღუპა. მოგვიანებით, იშხანებისაგან განსხვავებით, ნახარარებს საშუალო, ზოგჯერ წვრილ ფეოდალებსაც უწოდებდნენ. სომეხ ნახარარებს ძველ ქართულ წყაროებში შეესაბამებიან მთავარნი და წარჩინებულნი, რაც დასტურდება სომხურიდან გადმოქართულებულ ძეგლებშიც. Адонц Н., Армения в эпоху Юстиниана. Политическое состояние на основе нахарарского строя. СПб., 1908; Новосельцев А. П., Пашуто В. Т., Черепнин Л. В., Пути развития феодализма, М., 1972; მაისურაძე გ., ქსე, ტ. 7, გვ. 346, თბ., 1984
ნაჰაპეტ ქუჩაკი

ნაჰაპეტ ქუჩაკი (გ. დაახლოებით 1592) — სომეხი პოეტი. ძველი სომხური ლირიკული პოეზიის თვალსაჩინო წარმომადგენელი. წერდა სამიჯნურო და დიდაქტიკური ხასიათის ოთხტაეპიან ლექსებს — ე. წ. ჰაირენებს. ქალისა და კაცის თანასწორობას. მის ლექსებში („საყარიბო ჰაირენები“) გადმოცემულია მშობლიურ კერას მოწყვეტილი, უცხოობაში მყოფი ადამიანის გრძნობები. ნაჰაპეტ ქუჩაკის შემოქმედება რეალისტურია. გამსჭვალულია ჰუმანიზმით. მელიქსეთ-ბეგი ლ., ძველი სომხური ლიტერატურის ისტორია, თბ., 1941; შილაკაძე ი., ქართული საბჭოთა ენციკლოპედია, ტ. 7, თბ., 1984. — გვ. 358. ↑ CERL Thesaurus — Consortium of European Research Libraries. <a href="https://wikidata.org/wiki/Track:Q60909659"></a><a href="https://wikidata.org/wiki/Track:Q1127581"></a>
ტისოკი

ტისოკი (ნაუატ. "ეკალშერჭობილი ფეხი") (დ. 1436 – გ. 1486) - იყო 1481 წლის 30 ოქტომბრიდან 1486 წლამდე აცტეკთა ქალაქის ტენოჩტიტლანის (ამჟ. მეხიკო) მბრძანებელი. მოწამლულ იქნა აცტეკი არისტოკრატების მიერ. მისი მმართველობის დროს იქნა დაწყებული ტენოჩტიტლანის დიდი ტაძრის მშენებლობა, რომელიც ომის ღმერთ ჰუიცილოპოჩტლის ეძღვნებოდა.
უკრაინული ბაროკო

უკრაინული ბაროკო (უკრ. українське бароко, козацьке бароко); — არქიტექტურული სტილი, წარმოქმნილი უკრაინაში XVII საუკუნეში. დასავლეთევროპული ბაროკოსგან გამოირჩეოდა სადა ორნამენტულობით და გამარტივებული ფორმებით. შემორჩენილია ამ სტილის მრავალი ნიმუში, მათ შორის კიევ-პეჩერის ლავრა, სოფიოს ტაძარი, ვიდუბისა და წმინდა მიხეილის ოქროსგუმბათოვანი მონასტრები კიევში, პოკროვსკი ტაძარი ხარკოვში და სხვა. ბაროკოს ფერწერის საუკეთესო ნიმუშებად მიჩნეულია კიევ-პეჩერის ლავრის სამების ტაძრის ფრესკები. განსაკუთრებით აღსანიშნავია ამ პერიოდში ინტენსიურად განვითარებული გრავიურა, რომელშიც გამოყენებულია სიბოლიზმის, ალეგორიის რთული სისტემა, ჰერალდიკა და მდიდრული გაფორმება. ამ სტილის გარკვეული ელემენტები შემდგომში ისესხა მონათესავე რუსულმა ბაროკომაც. ეს სტილი არის გამოყენებული ხარკოვში 2004 წელს აგებულ არქიეპისკოპოსი წმინდამოწამე ალექსანდრეს ტაძარშიც.